da en en en fr de da id da sv da da da da da en da da da en da da da da da da da pl id en en
Miniputterne vandt DM for andet år i træk - Svanholm Cricketklub
Mandag d. 10. oktober 2016 kl. 19:25 af Henrik Pfaff
Efter flere magre år vandt vores miniputter det uofficielle DM sidste år, og i år blev succesen gentaget på fornemmeste vis. Vi vandt dermed vores 6. Miniput DM nogensinde!
Vi tog af sted til Fredericia med gode forhåbninger efter at have vundet ude DM sidste år og efterfølgende inde DM for miniputter. Vi stillede med 2 hold, et i A-puljen og 1 i B-puljen.
Vores stærke A hold skulle spille mod Husum 1, Odense, Esbjerg og Albertslund. At snakke om de præcise resultater vil næsten være en skam, da alle kampe blev vundet i super overlegen stil, hvor de andre hold ikke rigtig havde en chance. Dermed kunne vi tage glade hjem med guldmedaljerne om halsen. Albertslund fik stor ros fra vores spillere efter deres kamp mod os, og kunne da også fortjent løbe af sted med sølvmedaljen efter os.
Vores Danmarksmestre – Bagest fra venstre: Ahmed Raza, Adyaan Hussain, Træner Saif Ahmed, Ahsan Rehman
Forrest fra venstre: Awais Baig, Subhaan Ur-Rehman, Haris Razwan, Musa Malik
Vores hold i B puljen spillede også en fremragende turnering, hvor de vandt de 3 første kampe mod Husum 2, Husum 3 og Fredericia. Herefter stod det på en finalekamp mod Køge, som dog viste sig for stærke og vandt finalen med 17 point mod os.
På trods af dette vandt vi jo sølvmedaljen med hjem og det er en super flot præstation også.
Vores sølvmedaljevindere –  Bagest fra venstre: Træner Sonnich Thacker, Elias Muazzam, Mustakim Aslam, Saif Ali Alam, Hashim Rasul
Forrest fra venstre: Saib Ahmed, Yaya Malik, Isa Malik, Abdul Ahmed
Alle spillere fra alle hold samlet
men inden vi kom så langt....
Saif Ali Alam batter i B-finalen mod Køge
Abdul Ahmed batter i B-finalen mod Køge
Isa Malik batter i B-finalen mod Køge
Hashim Rasul batter i B-finalen mod Køge